ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่อง การรับเงินประเดิมเงินชดเชยและผลประโยชน์ตอบแทนเงินดังกล่าวของสมาชิกซึ่งออกจากราชการโดยกรณียังไม่ถึงที่สุด[๑] อาศัยอำนาจตามความในมาตรา๒๖ (๑) และมาตรา ๔๕ แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙คณะกรรมการกองทุนบำเหน็จบำนาญข้าราชการจึงออกประกาศไว้ ดังนี้ข้อ ๑ ประกาศนี้เรียกว่า ประกาศคณะกรรมการกองทุนบำเหน็จบำนาญข้าราชการเรื่อง การรับเงินประเดิมเงินชดเชยและผลประโยชน์ตอบแทนเงินดังกล่าวของสมาชิกซึ่งออกจากราชการโดยกรณียังไม่ถึงที่สุดข้อ ๒ ประกาศนี้ให้ใช้บังคับตั้งแต่วันที่ ๑กุมภาพันธ์ ๒๕๕๑ เป็นต้นไปข้อ ๓ ให้ยกเลิกประกาศคณะกรรมการกองทุนบำเหน็จบำนาญข้าราชการเรื่อง การรับเงินประเดิมเงินชดเชยและผลประโยชน์ตอบแทนเงินดังกล่าวของสมาชิกซึ่งออกจากราชการโดยกรณียังไม่ถึงที่สุดลงวันที่ ๑ กันยายน พ.ศ. ๒๕๔๓ข้อ ๔ สมาชิกซึ่งออกจากราชการโดยมีกรณีหรือต้องหาว่ากระทำความผิดวินัยก่อนออกจากราชการหรือถูกสั่งให้ออกจากราชการเพราะหย่อนความสามารถเพราะประพฤติตนไม่เหมาะสมเพราะบกพร่องในหน้าที่ เพราะมีมลทินมัวหมองหรือมีกรณีหรือต้องหาว่ากระทำความผิดอาญา และกรณียังไม่ถึงที่สุดสามารถยื่นคำขอรับเงินประเดิมเงินชดเชยและผลประโยชน์ตอบแทนเงินดังกล่าวจากกองทุนได้โดยไม่ต้องรอหลักฐานการพิจารณาตอบรับทราบว่ากรณีเป็นการถึงที่สุดแล้วจากส่วนราชการเจ้าสังกัดหรือองค์กรกลางบริหารงานบุคคล ทั้งนี้สมาชิกผู้นั้นจะต้องดำเนินการจัดหาทรัพย์สินมาเป็นประกันการรับเงินดังกล่าวให้แก่กองทุนข้อ ๕ ทรัพย์สินที่จะนำมาเป็นประกันจะต้องเป็นทรัพย์สินดังต่อไปนี้(๑)หนังสือค้ำประกันของธนาคารซึ่งมีวงเงินสูงกว่าจำนวนเงินที่ได้รับไม่น้อยกว่าร้อยละ ๕๐ โดยมีกำหนดเวลาค้ำประกันตลอดระยะเวลาจนกว่ากรณีถึงที่สุดโดยได้มีการตอบรับทราบการลงโทษจากส่วนราชการเจ้าสังกัดของสมาชิกและสมาชิกหมดภาระผูกพันกับกองทุนแล้ว(๒)พันธบัตรรัฐบาล หรือพันธบัตรรัฐวิสาหกิจที่กระทรวงการคลังค้ำประกันซึ่งมีราคามูลค่าหน้าตั๋ว (Face Value)สูงกว่าจำนวนเงินที่ได้รับไม่น้อยกว่าร้อยละ ๕๐และจะต้องจดทะเบียนเป็นประกันการชำระหนี้ตลอดระยะเวลาจนกว่ากรณีถึงที่สุดโดยได้มีการตอบรับทราบการลงโทษจากส่วนราชการเจ้าสังกัดของสมาชิกและสมาชิกหมดภาระผูกพันกับกองทุนแล้วในกรณีที่พันธบัตรตามวรรคหนึ่งมีการจ่ายดอกเบี้ยในระหว่างที่กองทุนถือครองกองทุนจะคืนดอกเบี้ยดังกล่าวแก่สมาชิกในกรณีที่พันธบัตรครบกำหนดคืนเงินต้นแต่กรณียังไม่ถึงที่สุดและสมาชิกมิได้จัดหาทรัพย์สินอื่นมาเป็นหลักประกันแทนกองทุนจะนำเงินที่ได้รับพร้อมดอกเบี้ยมาชำระคืนแก่กองทุนพร้อมดอกเบี้ยในอัตราร้อยละ๗.๕ ต่อปีนับแต่วันที่ได้รับเงินไป หากมีเงินคงเหลือเป็นจำนวนเท่าใด กองทุนจะคืนให้แก่สมาชิก(๓)อสังหาริมทรัพย์ ได้แก่ ที่ดินมีโฉนด หรือที่ดินมีโฉนดพร้อมสิ่งปลูกสร้างหรืออาคารชุด หรือห้องชุดซึ่งจะต้องจดทะเบียนจำนองเป็นประกันการชำระหนี้ตลอดระยะเวลาจนกว่ากรณีถึงที่สุดและได้มีการตอบรับทราบการลงโทษจากส่วนราชการเจ้าสังกัดของสมาชิกแล้วโดยอสังหาริมทรัพย์ที่นำมาเป็นหลักประกันต้องมีราคาประเมินการเสียภาษีของทางราชการที่มีมูลค่าสูงกว่าจำนวนเงินที่ได้รับไม่น้อยกว่าสองเท่ากรณีที่มีสิ่งปลูกสร้างบนอสังหาริมทรัพย์ที่นำมาเป็นประกันสมาชิกจะต้องจัดให้มีการประกันภัยสิ่งปลูกสร้างบนอสังหาริมทรัพย์นั้นและระบุให้กองทุนเป็นผู้รับประโยชน์ด้วยข้อ ๖ สมาชิกจะต้องเข้าทำสัญญาการใช้เงินคืนกับกองทุนตามแบบแนบท้ายประกาศนี้ข้อ ๗ ในกรณีที่การออกจากราชการถึงที่สุดว่าเป็นประการใดให้ส่วนราชการเจ้าสังกัดส่งสำเนาหนังสือที่แจ้งเรื่องราวหรือรับรองการถึงที่สุดของส่วนราชการเจ้าสังกัดหรือองค์กรกลางบริหารงานบุคคลพร้อมกับคำสั่งถึงที่สุดนั้นไปให้กองทุนทราบโดยเร็วข้อ ๘ สมาชิกที่ได้ทำสัญญาการใช้เงินคืนกับกองทุนและกรณียังไม่ถึงที่สุดก่อนวันที่ประกาศนี้มีผลใช้บังคับให้ดำเนินการต่อไปตามประกาศคณะกรรมการกองทุนบำเหน็จบำนาญข้าราชการ เรื่องการรับเงินประเดิมเงินชดเชยและผลประโยชน์ตอบแทนเงินดังกล่าวของสมาชิกซึ่งออกจากราชการโดยกรณียังไม่ถึงที่สุดลงวันที่ ๑ กันยายน พ.ศ. ๒๕๔๓ เมื่อกรณีถึงที่สุดแล้วให้ส่วนราชการดำเนินการตามข้อ๗ ของประกาศฉบับนี้ประกาศ ณ วันที่ ๒๙มกราคม พ.ศ. ๒๕๕๑ศุภรัตน์ ควัฒน์กุลปลัดกระทรวงการคลังประธานกรรมการกองทุนบำเหน็จบำนาญข้าราชการ[เอกสารแนบท้าย]๑.สัญญาการใช้เงินคืน(ดูข้อมูลจากภาพกฎหมาย)ปริยานุช/ผู้จัดทำ๒๐ ตุลาคม ๒๕๕๒นันท์นภัสร์/ตรวจ๒๐ ตุลาคม ๒๕๕๒โชติกานต์/ปรับปรุง๒ พฤษภาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๕๐ ง/หน้า ๓๙/๑๒ ตุลาคม ๒๕๕๒